Maximele anunțate de meteorologi într-o perioadă în care acum 20 de ani lumea aștepta ninsorile.
Meteorologii spun că temperaturile vor fi peste limitele normale în special în sud-estul țării. Nu va ploua foarte mult cu excepția zonelor extracarpatice și montane. Vremea în București ramâne de primăvară în următoarele 4 săptămâni, cel mai călduros început de noiembrie din ultimii 16 ani. Weekend cu temperaturi de până la 25 de grade.
Vremea va fi frumoasă în următoarele săptămâni. Este estimarea făcută de specialiștii Administrației Naționale de Meteorologie care spun că temperaturile vor fi peste limitele normale în special în sud-estul țării. De asemenea, va ploua în mai multe regiuni ale țării.Potrivit Administrației Naționale de Meteorologie, în săptămâna 26 octombrie-2 noiembrie temperaturile vor fi mai ridicate decât este normal, în special în regiunile estice și sud-estice. Nu va ploua foarte mult cu excepția zonelor extracarpatice și montane.Apoi între 2 noiembrie și 9 noiembrie, temperaturile medii ale aerului vor fi ușor mai ridicate decât cele normale în regiunile extracarpatice, iar în rest vor fi apropiate de cele normale pentru această perioadă. Cantitățile de precipitații vor fi în general excedentare, local, în regiunile estice, iar în rest vor fi apropiate de cele normale pentru acest interval.În intervalul 9 noiembrie-16 noiembrie, temperatura medie a aerului se va situa în jurul celei normale pentru această săptămână, în toate regiunile, și va ploua în special în sud-est.În săptămâna 16 noiembrie-23 noiembrie va fi mai cald în sud-est și va ploua mai mult în sud-vest. În rest, atât temperaturile, cât și nivelul precipitațiilor vor fi în limitele normale pentru finalul toamnei.